ΓΡΑΠΤΗ ΕΡΩΤΗΣΗ E-0838/03

υποβολή: Raimon Obiols i Germ (PSE) προς την Επιτροπή

(18 Μαρτίου 2003)

Θέμα: Θέματα ασφάλειας στη χάραξη της σιδηροδρομικής γραμμήςψηλής ταχύτητας Μαδρίτης-Lleida

Στις 24 Φεβρουαρίου, το Υπουργείο Ανάπτυξης παρουσίασε τη δεύτερη σιδηροδρομική γραμμήψηλής ταχύτητας (AVE) του ισπανικού κράτους, που αντιστοιχεί στη διαδρομή Μαδρίτη-Lleida, στο πλαίσιο του πρώτου από μία σειρά ταξιδιών για σκοπούς διαφημιστικής προβολής. Στη διάρκεια του ταξιδιού αυτού, οι αρμόδιοι διαπίστωσαν διάφορα τεχνικά προβλήματα που είχαν ως αποτέλεσμα την άμεση απόλυση του ανώτερου τεχνικούπευθύνου του έργου και τη ματαίωση των προγραμματισμένων εκδηλώσεων παρουσίασης τηςπηρεσίας.

Μεταξύ των προαναφερόμενων προβλημάτων, ιδιαίτερη ανησυχία προκαλούν κάποιες πληροφορίες που επιβεβαιώνουν ότι ένα από αυτά τα ταξίδια πραγματοποιήθηκε δίχως προηγουμένως να έχουν ολοκληρωθεί και δοκιμαστεί τα συστήματα ασφαλείας και ελέγχου των νέων γραμμών, μεπαλλήλους να στέκονται δίπλα στα διάφορα τμήματα της γραμμής και να ελέγχουν τη διέλευση των τρένων μέσω κινητών τηλεφώνων. Η σηματοδότηση και οι διατάξεις ασφαλείας, που είχαν σχεδιαστεί σύμφωνα με τις προδιαγραφές του European Rail Traffic Management System, δεν είχαν ακόμη δοκιμαστεί ούτε είχε αναγνωρισθεί η εγκυρότητά τους. Επίσης, σύμφωνα με πληροφορίες, τα προβλεπόμενα για τη γραμμή αυτή τρένα, που έπρεπε να πραγματοποιήσουν τη διαδρομή με ταχύτητα άνω των 350 χιλιομέτρων την ώρα, δεν μπόρεσαν να ξεπεράσουν τα 200 km/h. Παρά ταύτα εμφανίστηκαν προβλήματα κραδασμών και ελαττώματα στο σύστημα συμπίεσης.

Όλα τα ανωτέρω δημιούργησαν εύλογες ανησυχίες όσον αφορά το ενδεχόμενο εμφάνισης σοβαρών αστοχιών, με συνακόλουθο κίνδυνο για την ασφάλεια των δυνητικών χρηστών αυτού του τόσο αναγκαίου έργουποδομής, που συγχρηματοδοτείται με κοινοτικούς πόρους, στο οποίο παρατηρούνται ήδη εμφανείς καθυστερήσεις στην εκτέλεση και την έναρξη της λειτουργίας του.

Ποιους μηχανισμούς ελέγχου, παρακολούθησης και αξιολόγησης διαθέτει η Ευρωπαϊκή Επιτροπή, προκειμένου να διασφαλίζεται ο μέγιστος βαθμός ασφάλειας κατά την κατασκευή και έναρξη λειτουργίας της σιδηροδρομικής γραμμήςψηλής ταχύτητας Μαδρίτη-Lleida;

Θεωρεί η Ευρωπαϊκή Επιτροπή ότι η γραμμή διαθέτει όλο τον απαραίτητο τελευταίας τεχνολογίας εξοπλισμό σηματοδότησης και ελέγχου της κυκλοφορίας·

Πώς κρίνει η Επιτροπή το γεγονός ότι το ισπανικό Υπουργείο Ανάπτυξης αποφασίζει και εκτελεί ταξίδια για σκοπούς διαφημιστικής προβολήςπό τις συνθήκες που πραγματοποιήθηκαν τα προαναφερθέντα ταξίδια, δίχως να διαθέτει όλον τον εγγυημένο εξοπλισμό σηματοδότησης και ασφαλείας, με τη συνακόλουθη έκθεση των ταξιδιωτών σε κίνδυνο·

Απάντηση της κ. de Palacio εξ ονόματος της Επιτροπής

(30 Απριλίου 2003)

Όπως αποδεικνύουν τα μέχρι σήμερα στοιχεία, η πλειονότητα των έργων κατασκευής σιδηροδρομικών γραμμώνψηλής ταχύτητας στην Ευρώπη, προσκρούουν σε τεχνικά, επιχειρησιακά και/ή λογιστικά εμπόδια. Τα εμπόδια αυτά συχνά επηρεάζουν την προγραμματισμένη ημερομηνία έναρξης των εμπορικών δρομολογίων. Το γεγονός αυτό οφείλεται στην περιπλοκότητα των εργασιών και στην ανάγκη διαχείρισης ενός μεγάλου αριθμού εργοληπτών διαφορετικών ειδικοτήτων (έργα πολιτικού μηχανικού, ηλεκτροδότηση, σηματοδότηση, λογισμικό).

Η εν λόγω περιπλοκότητα πάντα δημιουργεί προβλήματα στο αρχικό στάδιο των έργων, τα οποία είναι αναμενόμενα και απαιτούν τον επανασυντονισμό του συνόλου της εγκατάστασης (γραμμών, συρμών και λοιπού βοηθητικού εξοπλισμού) μόλις αυτός ολοκληρωθεί, ως απαραίτητη προυπόθεση για το άνοιγμα σε εμπορική εκμετάλλευση του έργου. Βάσει της αποκτηθείσας εμπειρίας, ένας τέτοιος επανασυντονισμός απαιτεί δοκιμή στην πράξη για την εξομάλυνση όχι μόνο των τεχνικών αλλά και των επιχειρησιακών διαδικασιών, στις οποίες θα στηριχθεί η εμπορική εκμετάλλευση. Η διασφάλιση της πλήρους τήρησης των αρχών αυτών αποτελεί αρμοδιότητα των εθνικών αρχών ασφαλείας και όχι της Επιτροπής.

Αναφορικά με τη σηματοδότηση που επελέγη για το έργο Μαδρίτη-Lleida, η λύση βασίζεται στο συνδυασμό συμβατικών συστημάτων (πλευρικών σημάτων) και συστημάτων προστασίας των συρμών -το τελευταίο σύστημα συμπεριλαμβάνει το σύστημα της Ένωσης γαλλικών εταιρειών αυτοκινητοδρόμων (ASFA) και το Ευρωπαϊκό Σύστημα Διαχείρισης της Σιδηροδρομικής Κυκλοφορίας (ERTMS).